CELEX: 32014R0847
Language: fi
Date: 2014-08-04 00:00:00
Title: Komission täytäntöönpanoasetus (EU) N:o 847/2014, annettu 4 päivänä elokuuta 2014 , DL-selenometioniinin hyväksymisestä kaikkien eläinlajien rehun lisäaineena  ETA:n kannalta merkityksellinen teksti

5.8.2014   
            
            
               FI
            
            
               Euroopan unionin virallinen lehti
            
            
               L 232/10
            
         KOMISSION TÄYTÄNTÖÖNPANOASETUS (EU) N:o 847/2014,
   annettu 4 päivänä elokuuta 2014,
   DL-selenometioniinin hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               DL-selenometioniinin hyväksyntää koskeva hakemus on tehty asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee DL-selenometioniinin, joka on seleenin orgaaninen yhdiste, hyväksymistä kaikkien eläinlajien rehun lisäaineena, joka luokitellaan lisäaineluokkaan ”ravitsemukselliset lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 30 päivänä tammikuuta 2014 antamassaan lausunnossa (2), että DL-selenometioniini ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön ja että sen käyttöä voidaan pitää tehokkaana seleenin lähteenä kaikille eläinlajeille. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               DL-selenometioniinin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi valmisteen käyttö tämän asetuksen liitteessä esitetyn mukaisesti olisi hyväksyttävä.
            
         
               (6)
            
            
               Elintarviketurvallisuusviranomainen totesi, että muille seleenin orgaanisille yhdisteille asetettua lisätyn orgaanisen seleenin enimmäismäärää olisi sovellettava myös DL-selenometioniiniin. Jos rehuun lisätään erilaisia seleeniyhdisteitä, orgaanista seleeniä saisi lisätä enintään 0,2 mg/kg täysrehua.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään liitteessä tarkoitettu, lisäaineluokkaan ”ravitsemukselliset lisäaineet” ja funktionaaliseen ryhmään ”hivenaineyhdisteet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä elokuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EFSA Journal 2014;12(2):3567.
   
      LIITE
      
                  Lisäaineen tunniste numero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Seleeniä mg/kg täysrehua, jonka kosteuspitoisuus on 12 %
               
            
                  
                     Luokka: ravitsemukselliset lisäaineet. Funktionaalinen ryhmä: hivenaineyhdisteet
                  
               
            
                  3b816
               
               
                  —
               
               
                  DL-selenometioniini
               
               
                  
                     Lisäaineen kuvaus:
                  
                  DL-selenometioniinin kiinteä valmiste, jonka seleenipitoisuus on 1 800–2 200 mg/kg
                  
                     Tehoaineen ominaispiirteiden kuvaus:
                  
                  Kemiallisella synteesillä valmistettu DL-selenometioniinin muodossa oleva orgaaninen seleeni ((RS2)-2-amino-4-metyyliselenyylibutaanihappo)
                  Kemiallinen kaava: C5H11NO2Se
                  CAS-numero: 2578-28-1
                  Vähintään 97-prosenttinen DL-selenometioniinijauhe
                  
                     Analyysimenetelmä:
                      (1)
                  
                  Rehun lisäaineen DL-selenometioniinipitoisuuden määrittäminen: korkean erotuskyvyn nestekromatografia yhdessä UV-detektion kanssa (HPLC-UV).
                  Rehun lisäaineen kokonaisseleenipitoisuuden määrittäminen: induktiivisesti kytkettyyn plasmaan perustuva massaspektrometria (ICP-MS) tai induktiivisesti kytkettyyn plasmaan perustuva atomiemissiospektrometria (ICP-AES).
                  Kokonaisseleenipitoisuuden määrittäminen esiseoksista, rehuseoksista ja rehuaineista: hydridigeneraatio-atomiabsorptiospektrometria (HGAAS) mikroaaltodigestion jälkeen (EN 16159:2012).
               
               
                  Kaikki lajit
               
               
                  —
               
               
                   
               
               
                  0,50 (yhteensä)
               
               
                  
                              1.
                           
                           
                              Lisäaine on sekoitettava rehuun esiseoksena.
                           
                        
                              2.
                           
                           
                              Käyttäjien turvallisuus: käsittelyn aikana on käytettävä hengityssuojaa sekä turvalaseja ja -hansikkaita.
                           
                        
                              3.
                           
                           
                              Lisäaineen valmistamisessa käytettävillä teknologisilla lisäaineilla tai rehuaineilla varmistetaan, että mahdollinen pölyäminen on alle 0,2 mg seleeniä/m3 ilmaa.
                           
                        
                              4.
                           
                           
                              Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.
                           
                        
                              5.
                           
                           
                              Jos valmiste sisältää teknologista lisäainetta tai rehuaineita, joille on asetettu enimmäispitoisuus tai muita rajoituksia, rehun lisäaineen valmistajan on annettava nämä tiedot asiakkaille.
                           
                        
                              6.
                           
                           
                              Lisättävän orgaanisen seleenin enimmäismäärä: 0,20
                           
                        
               
                  25 päivänä elokuuta 2024
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.